**ΕΝΗΜΕΡΩΣΗ ΓΟΝΕΩΝ ΓΙΑ ΑΓΩΝΑ ΔΡΟΜΟΥ 2,5 ΧΛΜ.**

**"Δυναμικό βάδισμα για ενήλικες και παιδιά"**

**Α’ ΑΓΩΝΑΣ OLYMPIANS RUN / ΣΠΥΡΟΣ ΛΟΥΗΣ**

Αγαπητοί γονείς,

Όπως γνωρίζετε ήδη, το σχολείο μας στηρίζει σταθερά δράσεις που προάγουν τον αθλητισμό, τον πολιτισμό, αλλά και δράσεις που φέρνουν τα παιδιά πιο κοντά στην κοινωνία και τον συνάνθρωπο.

Έτσι λοιπόν, για πρώτη φορά, το σχολείο μας πρόκειται να λάβει μέρος σε μία δράση που έχει ως στόχο να εμφυσήσει το αθλητικό ιδεώδες στα παιδιά, αλλά και να ενισχύσει οικονομικά φιλανθρωπικά και εθελοντικά σωματεία.

Αναλυτικότερα, προσκαλούμε γονείς και παιδιά να δηλώσουν συμμετοχή στον **Αγώνα Δρόμου 2,5 χλμ., "Δυναμικό βάδισμα για ενήλικες και παιδιά"** στα πλαίσια του Α’ ΑΓΩΝΑ OLYMPIANS RUN / ΣΠΥΡΟΣ ΛΟΥΗΣ που διοργανώνει ο δήμος Αμαρουσίου την **Κυριακή 14 Απριλίου, στις 10:00 το πρωί.**

**Για περισσότερες λεπτομέρειες, αλλά και για να δηλώσετε τη συμμετοχή σας\* θα πρέπει να επισκεφτείτε τον ιστότοπο: www.runolympiansinternational.com.**

Την ημέρα του αγώνα τα παιδιά θα πρέπει να φορούν τη φόρμα και τα μπλουζάκια του σχολείου, ενώ προαιρετικά, όσοι γονείς επιθυμείτε, μπορείτε να παραγγείλετε από την γραμματεία μπλουζάκια με το σήμα του σχολείου, συμπληρώνοντας τη σχετική αίτηση που θα βρείτε παρακάτω, τα έξοδα των οποίων θα καλύψει το σχολείο.

Εκπρόσωπος του σχολείου θα αναλάβει να παραλάβει τα πακέτα για τον αγώνα και να σας τα παραδώσει στο σημείο έναρξης του αγώνα, μία ώρα πριν την εκκίνηση.

Ελπίζουμε να στηρίξετε αυτή την προσπάθεια, η οποία εκτός από ένα αθλητικό και φιλανθρωπικό γεγονός θα είναι μία πολύ όμορφη εμπειρία για τα παιδιά μας!

Η παρακάτω αίτηση πρέπει να δοθεί συμπληρωμένη στη γραμματεία το αργότερο μέχρι και την **Παρασκευή 29/3/2019**.

Από τη Διεύθυνση

**\*Προσοχή:** Στη δήλωση συμμετοχής συμπληρώνουμε το κουτάκι που γράφει "runningteam", γράφοντας **"Eλληνοαγγλική αγωγή.**

**Αίτηση συμμετοχής στον Αγώνα Δρόμου 2,5 χλμ.,**

**"Δυναμικό βάδισμα για ενήλικες και παιδιά"**

**Α’ ΑΓΩΝΑΣ OLYMPIANS RUN / ΣΠΥΡΟΣ ΛΟΥΗΣ**

Εγώ ο /η ............................................................., γονέας/ κηδεμόνας του μαθητή/ της μαθήτριας ............................................................... ..............από το ……..*(π.χ. Α'1)* τμήμα του Δημοτικού, δηλώνω υπεύθυνα τη συμμετοχή του/της στον Αγώνα Δρόμου 2,5 χλμ., "Δυναμικό βάδισμα για ενήλικες και παιδιά" στα πλαίσια του Α’ ΑΓΩΝΑ OLYMPIANS RUN / ΣΠΥΡΟΣ ΛΟΥΗΣ που διοργανώνει ο δήμος Αμαρουσίου την Κυριακή 14 Απριλίου, στις 10:00 το πρωί, την οποία έχω δηλώσει και ηλεκτρονικά στον ιστότοπο της διοργάνωσης.

Ο μαθητής / η μαθήτρια θα συνοδεύεται από *(συμπληρώστε παρακάτω)*

έναν γονέα / κηδεμόνα (ονοματ/μο)....................................................................

δύο γονείς/ κηδεμόνες (ονοματ/μο1ου)................................................................ (ονοματ/μο 2ου) ………………………………………………………………..

Το αδερφάκι του (ονοματ/μο) .................................................. ………………..

Η συμμετοχή όλων των παραπάνω έχει δηλωθεί ηλεκτρονικά και έχει εξοφληθεί.

|  |  |  |  |
| --- | --- | --- | --- |
| √ | **Νούμερο** | **Αριθμός τεμαχίων** | **Γυναικεία ή Ανδρική** |
|  | xs |  |  |
|  | s |  |  |
|  | M  |  |  |
|  | L |  |  |
|  | XL |  |  |
|  | XΧL |  |  |

Τέλος, επιθυμώ την παραγγελία μπλούζας ενηλίκου με το λογότυπο του σχολείου σε νούμερο (σημειώνουμε επιπλέον αν η μπλούζα είναι γυναικεία ή ανδρική)

Υπογραφή

………………………………………..